Koordinatės: 54°41′1.34″ š. pl. 25°17′17.13″ r. ilg.﻿ / ﻿54.6837056°š. pl. 25.2880917°r. ilg.﻿ / 54.6837056; 25.2880917


|  |
| --- |
| Vilniaus universiteto Orientalistikos centras |
| Įkurtas | 1993 m. |
| Tipas | Valstybinis |
| Direktorius | Kristina Garalytė |
| Vieta | Universiteto g. 5, Vilnius, Lietuva |
| Svetainė | atsi.fsf.vu.lt |

**Vilniaus universiteto Azijos ir transkultūrinių studijų institutas** (iki 2018 m. ***Vilniaus universiteto Orientalistikos centras***) – Vilniaus universiteto padalinys, vykdantis orientalistikos studijas. Centras, įkurtas 1993 m. dėstytojų Vyčio Vidūno ir Dalios Švambarytės iniciatyva, kol kas yra didžiausia tokio pobūdžio institucija Lietuvoje. 2018 m. prijungtas prie VU Filosofijos fakulteto. Direktorė – Kristina Garalytė.

Orientalistika Lietuvoje dėstoma ir Vytauto Didžiojo universiteto Azijos studijų centre.

VU Orientalistikos centre vykdomi moksliniai tyrimai, leidžiamas žurnalas „Acta Orientalia Vilnensia", vyksta tarptautinės mokslinės konferencijos „Azijos studijos: problemos ir tyrinėjimai". Įsikūręs Vilniaus universiteto centriniuose rūmuose.

Centras bendradarbiauja su Kinijos Liaudies Respublikos vyriausybės iniciatyva įkurtu Konfucijaus institutu. Kamieninis OC padalinys – Vidurio Azijos tyrimų centras.

Istorija
--------

Po įkūrimo centras siūlė tik gretutines studijas. Nuo 2000 m. atsirado Lyginamųjų Azijos studijų bakalauro programa, į kurią buvo priimama kas antri metai. 2004 m. išleista pirmoji laida (arabistikos, indologijos, japonologijos ir sinologijos specializacijos). Į tas pačias specializacijas priimta 2002 m. 2004 – 2010 m. nepriimta nei viena arabistų laida. Nuo 2006 m. vykdomos iranistikos bei Šiuolaikinių Azijos studijų magistro, o nuo 2008 m. – turkologijos studijų programos. Nuo 2011 m. į bakalauro programas priimama kasmet.

### Bakalauro studijų programos

* indologija
* sinologija
* japonologija
* arabistika
* turkologija
* iranistika

### Magistrantūros studijų programos

* Šiuolaikinės Azijos studijos

### Mokymosi ypatumai

Bakalauro studijų metu studentai mokomi pasirinkto regiono kalbų, supažindinami su regiono istorija, klasikine ir šiuolaikine literatūra, menu, religinėmis tradicijomis (islamas, budizmas, hinduizmas, daoizmas, konfucianizmas), įgija bendrąsias sociokultūrinės antropologijos, religijotyros, kultūrologijos žinias. Magistro programoje didesnis dėmesys skiriamas orientalistinės prieigos (Rytų–Vakarų santykio) problematikos nagrinėjimui.

Rytų kalbų mokykla
------------------

VU OC taip pat siūlo įvairių kalbų kursus: sanskrito, hindi, urdu, japonų, kinų, korėjiečių, turkų, arabų, suahilių, tibetiečių, persų, puštūnų, pali, zulų.

Dėstytojai
----------

Institute dėsto šie mokslininkai:

* prof. habil. dr. Audrius Beinorius – indologija;
* Vytis Vidūnas – indologija;
* dr. Vladimir Korobov – tibetologija;
* dr. Dalia Švambarytė – japonologija;
* dr. Loreta Poškaitė – sinologija;
* dr. Galina Miškinienė – turkologija;
* dr. Vytis Silius – sinologija;

Anksčiau dėstė:

* Jamal Jumá – arabistika;
* dr. Egdūnas Račius – musulmonų kultūros;
* dr. Valdas Jaskūnas – indologija;
* dr. Gediminas Degėsys – afrikanistika;
* doc. dr. Naglis Kardelis – kultūros teorija;
* prof. Antanas Andrijauskas – kultūros teorija;
* doc. Vytis Čiubrinskas – sociokultūrinė antropologija;
* dr. Eirimas Velička – Pietų Azijos ir Artimųjų Rytų muzika.

Direktoriai
-----------

* Vytis Vidūnas (1995–2004)
* Audrius Beinorius (2004–2014)
* Valdas Jaskūnas (2014–2016)
* Vytis Silius (2016–2018)
* Kristina Garalytė (2018–)

Nuorodos
--------

* Internetinė svetainė
* Konfucijaus institutas

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| Ž • A • RVilniaus universitetas |
| --- |
|  |
| Fakultetai | 

Chemijos ir geomokslų fakultetas •
Ekonomikos ir verslo administravimo fakultetas •
Filologijos fakultetas •
Filosofijos fakultetas •
Fizikos fakultetas •
Gyvybės mokslų centras •
Istorijos fakultetas •
Kauno fakultetas •
Komunikacijos fakultetas •
Matematikos ir informatikos fakultetas •
Medicinos fakultetas •
Šiaulių akademija •
Teisės fakultetas •
Tarptautinių santykių ir politikos mokslų institutas •
Verslo mokykla
 |  |
|  |
| Kiti padaliniai | 

Bendrabučių centras •
Biblioteka •
Botanikos sodas •
Informacinių technologijų paslaugų centras •
Konfucijaus institutas •
Kultūros centras •
Leidykla •
Muziejus •
Universiteto astronomijos observatorija •
Molėtų astronomijos observatorija •
Mokymo ir praktikų bazių centras •
Planetariumas •
Sveikatos ir sporto centras •
Turto valdymo ir paslaugų centras
Vilniaus universiteto rektorių sąrašas
 |

 |